pythainlp/thai-financial-dataset huggingface dataset:
4. การวิจัยและพัฒนา

บริษัทฯ ได้มุ่งเน้นถึงความสำคัญในการพัฒนาอย่างต่อเนื่อง
เพื่อสามารถแข่งขันกับคู่แข่งในตลาดได้อย่างมีประสิทธิภาพและประสิทธิผล
บริษัทฯจึงได้มีการพัฒนาการด้านต่าง ๆที่ผ่านมา เช่น การพัฒนาระบบบริหารจัดการ,วัตถุดิบ
และเครื่องจักร อุปกรณ์ในการผลิต

ทางด้านระบบการจัดการ บริษัทฯได้นำระบบการบริหารการจัดการผลิตแบบ TMS (Toyota

Manufacturing System ) โดยนำมาประยุกต์ใช้ในสายการผลิต
เพื่อมุ่งเน้นสนองตอบต่อความต้องการของลูกค้าในปัจจุบันที่มีการเปลี่ยนแปลงที่รวดเร็ว

ทางด้านวัตถุดิบ บริษัทฯ ได้มีการพัฒนาทางด้านวัตถุดิบภายในประเทศขึ้น
เพื่อตอบสนองความต้องการของลูกค้าไม่ว่าจะเป็นลูกค้าในประเทศหรือลูกค้าต่างประเทศ
เพื่อให้ได้ตามคุณภาพและมาตรฐานสากล นอกจากนั้นบริษัทฯ ยังมีการพัฒนาวัตถุดิบในเชิงรุก
ซึ่งในปีที่ผ่านมาบริษัทฯได้พัฒนาผ้าทอ และผ้าถัก ที่เป็นส่วนผสม Cotton/Silk
ซึ่งมีคุณสมบัติที่สวมใส่สบาย ดูแลรักษาง่าย

ทางด้านเครื่องจักร และอุปกรณ์ บริษัทฯ
ได้ส่งเสริมให้พนักงานเกิดความคิดสร้างสรรในการปรับปรุงพัฒนาเครื่องจักรและอุปกรณ์ในสายการผลิต
โดยได้มีการดัดแปลงเครื่องจักร ตกแต่งเพิ่มอุปกรณ์บางตัวเข้าไปในเครื่องจักร เป็นต้น
ทำให้ประสิทธิภาพและประสิทธิผลในการผลิตดีขึ้น
6. โครงการในอนาคต

บริษัทมีแผนการขยายธุรกิจในอนาคตเพื่อรองรับการเจริญเติบโตอย่างต่อเนื่องในด้านยอดขายและกำไร
โดยมีนโยบายดำเนินธุรกิจด้วยยุทธศาสตร์เชิงรุก ดังนี้

1. ขยายผลิตภัณฑ์ผ้าถัก (Knitted Product) โดยเพิ่มกำลังการผลิตในการถักผ้า
ตลอดจนสินค้าสำเร็จรูป

2. นำเทคโนโลยีด้าน Hardware และ Software
มาใช้ในระบบการผลิตให้ครบวงจรอย่างสมบูรณ์ รวมถึงระบบ Supply Chain
เพื่อให้เกิดความรวดเร็ว แม่นยำในการทำงาน

3. พัฒนาสิ่งทอให้ได้วัตถุใหม่ ๆ ที่มีคุณค่าและนำไปผลิตเป็นสินค้าที่ทันสมัยมีคุณประโยชน์ต่อผู้บริโภค

นอกจากนี้บริษัทได้ให้ความสำคัญกับภาครัฐในนโยบายส่งเสริมการลงทุนของประเทศ (BOI)
มุ่งส่งเสริมการสร้างมูลค่าเพิ่ม โดยส่งเสริมอุตสาหกรรมแฟชั่น(สิ่งทอและเครื่องนุ่งห่ม)
ให้ผู้ประกอบการเปลี่ยนจากรับจ้างผลิตมาเป็นผู้ผลิต ออกแบบผลิตภัณฑ์ และมีแบรนด์เนมของตนเอง
พร้อมทั้งส่งเสริมให้มีการลงทุนและปรับเปลี่ยนเครื่องจักรและใช้เทคโนโลยีสารสนเทศที่ทันสมัย
บริษัท ประชาอาภรณ์ จำกัด (มหาชน)

บริษัท ประชาอาภรณ์ จำกัด (มหาชน) ประกอบธุรกิจประเภท สิ่งทอและเครื่องนุ่งห่ม

โดยมีที่ตั้งสำนักงานใหญ่ที่ 666 ถนนพระราม 3 แขวงบางโพงพาง เขตยานนาวา กรุงเทพฯ
10120

ทะเบียนเลขที่ 0107537001552 (เดิมเลขที่ บมจ.402) Web Site
www.peoplesgarment.com

โทร. 0-2685-6500 โทรสาร 0-2294-5159

ที่ตั้งโรงงาน

สาขาลำพูน เลขที่ 77 หมู่ที่ 6 ถนนลำปาง – เชียงใหม่ ตำบลบ้านกลาง อำเภอเมือง
จังหวัดลำพูน

 โทร (053) 581 030-1 โทรสาร (053) 581 032 

สาขากบินทร์บุรี เลขที่ 216 หมู่ที่ 5 ถนนสุวรรณศร ตำบลนนทรี อำเภอกบินทร์บุรี จังหวัดปราจีนบุรี

โทร (037) 205 115-6 โทรสาร (037) 205 117

สาขาบางปะกง เลขที่ 114 หมู่ที่ 5 ตำบลบางสมัคร อำเภอบางปะกง จังหวัดฉะเชิงเทรา

โทร (038) 570 643-4 โทรสาร (038) 570 643
7. ข้อพิพาททางกฎหมาย

บริษัทไม่มีพันธะผูกพันใด ๆ
หรือเป็นคู่ความหรือคู่กรณีในข้อพิพาททางกฎหมายซึ่งจะมีผลกระทบต่อทรัพย์สินของบริษัท
1. ปัจจัยความเสี่ยง

1. ความเสี่ยงโครงสร้างลูกค้ามีการพึ่งพาลูกค้าหรือผู้จัดจำหน่ายรายใหญ่น้อยราย

บริษัทฯ ประกอบธุรกิจผลิตเสื้อผ้าสำเร็จรูปตามคำสั่งของลูกค้า
โดยมีลูกค้ารายใหญ่ในประเทศเพียงรายเดียว คือ บริษัท ไอ.ซี.ซี. อินเตอร์เนชั่นแนล จำกัด
(มหาชน) ซึ่งเป็นลูกค้าของบริษัทฯ มาตั้งแต่เริ่มดำเนินธุรกิจในปี 2523 แล้ว ในปี 2548
มียอดสั่งซื้อสินค้าคิดเป็นร้อยละ 91.32 ของยอดขายในประเทศ และคิดเป็นร้อยละ 77.68
ของยอดขายทั้งหมด

บริษัทฯ มีความเชื่อมั่นว่าลูกค้ารายนี้จะสั่งซื้อสินค้าและเป็นลูกค้าของบริษัทฯ ต่อไปในอนาคต
ที่ผ่านมาบริษัทฯ มีความสัมพันธ์ที่ดีกับลูกค้ารายนี้มาโดยตลอด
ได้ร่วมกันพัฒนาธุรกิจในเชิงรุกและออกผลิตภัณฑ์ใหม่ ๆ
เพื่อสนองตอบความต้องการและสามารถสร้างความพึงพอใจแก่ลูกค้าเพิ่มมากขึ้น
เพื่อรักษาผลประกอบการที่ดีในระยะยาวทั้ง 2 ฝ่าย

2. ความเสี่ยงการใช้เครื่องหมายการค้ารับอนุญาต

บริษัทฯ ได้รับอนุญาตให้ใช้เครื่องหมายการค้าต่างประเทศที่เป็น International Brand
จากเจ้าของเครื่องหมายการค้าโดยตรง และบางส่วนผ่านผู้ถือหุ้นรายใหญ่ของบริษัท
โดยเป็นเครื่องหมายการค้าที่มีชื่อเสียงเป็นที่รู้จักกันทั้งในและต่างประเทศ

บริษัทฯ มีความสัมพันธ์ที่ดีกับเจ้าของเครื่องหมายการค้ามาเป็นเวลานาน
ร่วมกันพัฒนาสินค้าอย่างต่อเนื่อง เชื่อมั่นได้ว่าบริษัทเป็นผู้ผลิตสินค้าที่มีคุณภาพตามมาตรฐานสากล
เพื่อรักษา Brand Image และความน่าเชื่อถือของบริษัท

นอกจากนี้บริษัทฯ ได้ร่วมกับบริษัทในเครือสหพัฒน์สร้างเครื่องหมายการค้าของตนเอง ภายใต้ชื่อ
“BSC” มุ่งพัฒนาสู่อนาคตให้เป็น International Brand ซึ่งบริษัทฯ
ได้รับอนุญาตให้ผลิตชุดว่ายน้ำและเสื้อผ้าสุภาพบุรุษ

3. ความเสี่ยงเกี่ยวกับ Brand Loyalty

แนวโน้มของผู้บริโภคในประเทศนิยมสินค้าที่มีแบรนด์เนม
ทำให้การแข่งขันทางการค้าด้านเสื้อผ้าสำเร็จรูปรุนแรงขึ้น
การเปิดเสรีทางการค้าก็จะทำให้มีสินค้าแบรนด์เนมที่มีชื่อเสียงเข้ามาเป็นคู่แข่งมากขึ้นอีกทางหนึ่ง

บริษัทฯ เชื่อมั่นในคุณภาพของสินค้าที่ผลิตทั้งสินค้าอินเตอร์แบรนด์ และสินค้าเฮ้าส์แบรนด์
มีการพัฒนาคุณภาพและสร้างความหลากหลาย
สามารถสร้างความพึงพอใจให้กับผู้บริโภคทั้งคุณภาพและราคาที่เหมาะสม
และสร้างความรู้สึกที่ดีให้อยู่ในใจของผู้บริโภค

4. สภาพคล่องของหุ้น

เนื่องจากผู้ถือหุ้นส่วนใหญ่ของบริษัทฯ เป็นการถือแบบลงทุนระยะยาวมากกว่าการเก็งกำไร
เชื่อมั่นในความมั่นคงของบริษัท สามารถสร้างผลตอบแทนแก่ผู้ถือหุ้นในรูปของเงินปันผล
8. โครงสร้างเงินทุน

บริษัทมีทุนจดทะเบียน 72 ล้านบาท เรียกชำระแล้ว 72 ล้านบาท แบ่งเป็นหุ้นสามัญ 72,000,000
หุ้น มูลค่าหุ้นละ 1 บาท

ณ วันปิดสมุดทะเบียนพักการโอนหุ้นในวันที่ 5 เมษายน 2548

+-----------------------------+-----------+----------------+---------+
| ประเภท                      | จำนวนราย  | จำนวนหุ้น        | %       |
+-----------------------------+-----------+----------------+---------+
| นิติบุคคล                      | 21        | 36,380,210     | 50.53   |
|                             |           |                |         |
| สัญชาติไทย                    | -         | -              |         |
|                             |           |                |         |
| สัญชาติต่างด้าว                 |           |                |         |
+-----------------------------+-----------+----------------+---------+
| บุคคลธรรมดา                  | 482       | 35,619,790     | 49.47   |
|                             |           |                |         |
| สัญชาติไทย                    | -         | -              |         |
|                             |           |                |         |
| สัญชาติต่างด้าว                 |           |                |         |
+-----------------------------+-----------+----------------+---------+
| รวม                         | 503       | 72,000,000     | 100.00  |
+-----------------------------+-----------+----------------+---------+

ผู้ถือหุ้นรายใหญ่ 10 อันดับแรกของบริษัท

  ------------------------------------------- ---------------- ----------
  รายชื่อผู้ถือหุ้น                                  จำนวนหุ้น          %

  1. บมจ.ธนูลักษณ์                               10,106,800       14.04

  2. บมจ.สหพัฒนาอินเตอร์โฮลดิ้ง                    9,900,000        13.75

  3. นายสำเริง มนูญผล                           9,826,800        13.65

  4. บมจ.สหพัฒนพิบูล                             6,337,500        8.80

  5. บริษัท ไอ.ดี.เอฟ.จำกัด                       5,467,500        7.59

  6. นายบุณยสิทธิ์ โชควัฒนา                        3,942,500        5.48

  7. บริษัท ไอ.ซี.ซี.อินเตอร์เนชั่นแนล จำกัด(มหาชน)    3,030,000        4.21

  8. นายบุญเกียรติ โชควัฒนา                       1,623,000        2.35

  9.นางศิรินา ปวโรฬารวิทยา                       790,900          1.10

  10. นายประกอบ จิรกิติ                          750,500          1.04
  ------------------------------------------- ---------------- ----------

หมายเหตุ : “ ผู้ลงทุนสามารถดูข้อมูลผู้ถือหุ้นที่เป็นปัจจุบัน จาก Website ของบริษัท
ก่อนการประชุมสามัญ

ผู้ถือหุ้นครั้งที่ 27 ” www.peoplesgarment.com

นโยบายการจ่ายเงินปันผล

บริษัทฯ มีนโยบายการจ่ายเงินปันผลในอัตราไม่เกินร้อยละ 50 ของกำไรสุทธิ
ทั้งนี้ขึ้นอยู่กับผลการดำเนินงานของบริษัทและภาวะเศรษฐกิจเป็นหลัก
เมื่อคณะกรรมการบริษัทมีมติเห็นชอบให้จ่ายเงินปันผลประจำปีแล้ว
จะต้องนำเสนอขออนุมัติต่อที่ประชุมผู้ถือหุ้น เว้นแต่จะเป็นการจ่ายเงินปันผลระหว่างกาล
ให้คณะกรรมการบริษัทมีอำนาจอนุมัติให้จ่ายเงินปันผลได้
แล้วให้รายงานให้ที่ประชุมผู้ถือหุ้นทราบในการประชุมคราวต่อไป
2. ลักษณะการประกอบธุรกิจ

บริษัท ประชาอาภรณ์ จำกัด (มหาชน) เริ่มธุรกิจเป็นผู้ผลิตเสื้อผ้าสำเร็จรูปตั้งแต่ปี 2523
โดยผลิตเสื้อผ้าบุรุษ เสื้อผ้าสตรี เสื้อผ้าเด็ก และชุดว่ายน้ำ
และสินค้าที่ผลิตส่วนใหญ่เป็นสินค้าที่มีเครื่องหมายการค้าเป็นที่รู้จักกันอย่างดีทั้งในและต่างประเทศ
บริษัทได้รับลิขสิทธิ์ให้เป็นผู้ผลิตสินค้าแบรนด์เนมที่เป็นทั้งอินเตอร์แบรนด์ และเฮ้าส์แบรนด์

บริษัทมีฐานการผลิตแห่งแรกที่กรุงเทพฯ
ต่อมาได้ขยายฐานการผลิตไปยังส่วนภูมิภาคโดยก่อตั้งโรงงานที่จังหวัดลำพูน
นิคมอุตสาหกรรมเครือสหพัฒน์ฯ กบินทร์บุรี จังหวัดปราจีนบุรี และนิคมอุตสาหกรรมเวลโกรว์
จังหวัดฉะเชิงเทรา ซึ่งได้รับสิทธิประโยชน์จากคณะกรรมการส่งเสริมการลงทุนทั้ง 3 สาขา
บริษัทได้ศึกษาพัฒนากระบวนการผลิตให้ทันสมัย
โดยนำเทคโนโลยีและเครื่องจักรที่ทันสมัยเข้ามาใช้ในการผลิต พร้อมทั้งมีการพัฒนาฝีมือแรงงาน
เพิ่มพูนความรู้ในการปฏิบัติงานอย่างมีประสิทธิภาพ เพื่อให้ได้สินค้าที่มีคุณภาพมาตรฐาน

โครงสร้างรายได้ของบริษัท

  (หน่วย : ล้านบาท)

+--------------------+-------+-------+-------+-------+-------+-------+
| รายได้จากการขาย     | ปี     | %     | ปี     | %     | ปี     | %     |
|                    | 2548  |       | 2547  |       | 2546  |       |
+--------------------+-------+-------+-------+-------+-------+-------+
| ในประเทศ           |   9   |       |   8   |       |   6   |       |
|                    | 97.95 | 85.07 | 29.76 | 85.36 | 67.74 | 80.61 |
+--------------------+-------+-------+-------+-------+-------+-------+
| ต่างประเทศ          |   1   |       |   1   |       |   1   |       |
|                    | 75.13 | 14.93 | 42.26 | 14.64 | 60.60 | 19.39 |
+--------------------+-------+-------+-------+-------+-------+-------+
|  รวม               | 1,1   | 1     | 9     | 1     | 8     | 1     |
|                    | 73.08 | 00.00 | 72.02 | 00.00 | 28.34 | 00.00 |
+--------------------+-------+-------+-------+-------+-------+-------+
บริษัท ประชาอาภรณ์ จำกัด (มหาชน)

แบบแสดงรายการข้อมูลประจำปี (56-1)

ณ สิ้นปีบัญชี 2548
10. การควบคุมภายใน

รายงานการประชุมคณะกรรมการบริษัท ครั้งที่ 1/2549 เมื่อวันที่ 23 กุมภาพันธ์ 2549
คณะกรรมการตรวจสอบ 3 ท่าน
ร่วมกับคณะกรรมการบริษัทพิจารณาการบริหารจัดการควบคุมภายในองค์กรด้านต่างๆ ได้แก่
การควบคุมภายในด้านองค์กรและสภาพแวดล้อม ด้านบริหารความเสี่ยง
ด้านการควบคุมการปฏิบัติงานของฝ่ายบริหาร ด้านระบบสารสนเทศและการสื่อสารข้อมูล
และด้านระบบการติดตาม บริษัทมีการบริหารงานอย่างเป็นระบบ
โดยมีเป้าหมายที่ชัดเจนกำหนดทิศทางในการดำเนินงานเพื่อให้มีประสิทธิภาพ
บริษัทได้เฝ้าติดตามเหตุการณ์ภายในและภายนอกองค์กรอย่างต่อเนื่อง
เพื่อจัดให้มีระบบการควบคุมภายในเพียงพอและเหมาะสม
ดำเนินการปรับปรุงแก้ไขให้ระบบงานมีการประสานงานสอดคล้องกันอย่างเหมาะสม
จำแนกระบบการควบคุมภายในด้านต่างๆ ดังนี้

-   ด้านองค์กรและสภาพแวดล้อม บริษัทมีการกำหนดโครงสร้างองค์กร หน้าที่ ผังการดำเนินงาน
    ความรับผิดชอบตามลักษณะงาน มีระบบการอนุมัติ การจัดวางอำนาจหน้าที่อย่างชัดเจน
    โครงสร้างพื้นฐานเป็นส่วนสนับสนุนให้มีระบบการควบคุมภายในที่ดี

-   ด้านบริหารความเสี่ยง
    บริษัทมีการบริหารจัดการความเสี่ยงตามลักษณะความเหมาะสมและประเภทของความเสี่ยงโดยประเมินจากปัจจัยภายใน
    ภายนอก เพื่อหามาตรการป้องกัน และบริหารความเสี่ยงให้อยู่ในระดับที่องค์กรยอมรับได้
    และไม่ส่งผลกระทบต่อการดำเนินงานของบริษัทเป็นสำคัญ

-   ด้านการควบคุมการปฏิบัติงานฝ่ายบริหาร
    บริษัทกำหนดขอบเขตหน้าที่ของคณะกรรมการบริษัทอย่างชัดเจน
    รวมถึงกำหนดอำนาจในการบริหารงานและอนุมัติรายการตามความเห็นชอบของคณะกรรมการบริษัท
    เพื่อให้มีความโปร่งใส ดูแลผลประโยชน์ให้แก่ผู้ถือหุ้น
    และไม่ก่อให้เกิดความขัดแย้งทางผลประโยชน์

-   ด้านระบบสารสนเทศและการสื่อสารข้อมูล
    บริษัทมีการบริหารงานโดยนำสารสนเทศที่ทันสมัยและมีระบบการสื่อสารภายใน ภายนอกองค์กร
    ที่รวดเร็ว และทันสมัย ได้มีการพัฒนาสารสนเทศอย่างต่อเนื่อง
    เพื่อสนับสนุนองค์กรให้มีความคล่องตัว และเพิ่มศักยภาพในระบบงาน
    และตอบสนองต่อการเติบโตของบริษัทที่เห็นได้อย่างชัดเจน

-   ด้านระบบการติดตาม บริษัทมีระบบวิธีการติดตามผล วิเคราะห์ข้อมูล ประมวลและประเมินผล
    เพื่อจัดการบริหารงานได้อย่างมีประสิทธิภาพ
    โดยฝ่ายบริหารใส่ใจต่อการบริหารจัดการที่รวดเร็วและสัมฤทธิ์ผล
    สามารถรายงานผลอย่างชัดเจน

คณะกรรมการบริษัท ได้พิจารณาระบบการควบคุมภายในของบริษัทอย่างสม่ำเสมอ
และมีความเห็นว่าบริษัทได้มีการบริหารงานอย่างมีระบบการควบคุมภายในที่ดี
เพียงพอในระดับที่เชื่อมั่นได้ และสามารถควบคุมความเสี่ยงที่องค์กรยอมรับได้
ซึ่งการตรวจสอบภายในและผู้สอบบัญชีของบริษัทมีศักยภาพ
มีความสามารถในการตรวจทานในระบบงานได้อย่างเต็มที่ และมีประสิทธิภาพ

- รายงานคณะกรรมการตรวจสอบ (เอกสารแนบ 3)
เอกสารแนบ 3

รายงานของคณะกรรมการตรวจสอบ

รายงานการกำกับดูแลกิจการของคณะกรรมการตรวจสอบ

คณะกรรมการตรวจสอบ ของบริษัท ประชาอาภรณ์ จำกัด ( มหาชน ) มี 3 ท่าน ประกอบด้วย

  1. นายอมร อัศวานันท์ ประธานคณะกรรมการตรวจสอบ

  2. นางนุชนาถ ธรรมมโนมัย คณะกรรมการตรวจสอบ

  3. นางธีรดา อำพันวงษ์ คณะกรรมการตรวจสอบ

  มีหน้าที่ดูแลให้บริษัท แสดงตัวเลข และมีการเปิดเผยข้อมูลอย่างโปร่งใส เพียงพอ
  ตามมาตรฐานการบัญชีที่รับรองทั่วไป ตามกฏระเบียบของตลาดหลักทรัพย์แห่งประเทศไทย
  คณะกรรมการกำกับหลักทรัพย์และตลาดหลักทรัพย์ กฏหมายทั่วไป
  และมีหน้าที่พิจารณาระบบการควบคุมภายในที่ดี

  คณะกรรมการตรวจสอบ ได้ร่วมหารือกัน กับผู้สอบบัญชีรับอนุญาต ผู้ตรวจสอบบัญชี
  ผู้ตรวจสอบภายใน รวมทั้งผู้บริหารของบริษัทอย่างสม่ำเสมอ ตลอดทั้งปี การประชุมในปี 2548
  มีจำนวนทั้งสิ้น 4 ครั้ง ในรายการต่างๆที่เห็นว่าสำคัญและมีผลต่องบการเงินอย่างมีนัยสำคัญ
  เป็นหลักการที่ยึดถือมาโดยตลอด และไม่มีข้อขัดแย้งทางผลประโยชน์ระหว่างผู้ถือหุ้น ผู้บริหาร
  ตลอดจนกรรมการ และมีความเห็นร่วมกันว่ารายงานทางการเงินแสดงไว้อย่างถูกต้อง
  ตามมาตรฐานการบัญชีที่รับรองทั่วไป และเปิดเผยข้อมูลครบถ้วน โปร่งใส

  คณะกรรมการตรวจสอบ มีความเห็นว่าบริษัทมีการบริหารจัดการควบคุมภายในด้านต่างๆ
  อย่างเพียงพอ และเหมาะสม ซึ่งผู้บริหารใส่ใจ และดำเนินการ ปรับปรุงแก้ไข
  ในระบบงานให้มีประสิทธิภาพ สนับสนุนการดำเนินงานของบริษัทได้อย่างมีประสิทธิภาพ
  และประสิทธิผล

  คณะกรรมการตรวจสอบ มีหน้าที่พิจารณาผู้สอบบัญชี นำเสนอต่อคณะกรรมการบริษัท
  ให้เห็นชอบเพื่อจะนำเสนอต่อที่ประชุมสามัญผู้ถือหุ้น ครั้งที่ 27 ในปี 2549 นี้
  คณะกรรมการตรวจสอบพิจารณาเห็นสมควรเสนอ นายวิรัช อภิเมธีธำรง เลขทะเบียน 1378
  หรือ นายชัยกรณ์ อุ่นปิติพงษา เลขทะเบียน 3196 หรือ นายกิติพัฒน์ วงศ์อกนิษฐ์ เลขทะเบียน
  4852 หรือ นายอภิรักษ์ อติอนุวรรตน์ เลขทะเบียน 5202 แห่งสำนักงาน ดร.วิรัช แอนด์
  แอสโซซิเอทส์ เป็นผู้สอบบัญชีรับอนุญาตของบริษัท โดยกำหนดค่าตอบแทนในการสอบบัญชี ปี 2549
  จำนวนเงิน 520,000.00 บาท ซึ่งอัตราค่าสอบบัญชีเท่ากับปี 2548
4. การวิจัยและพัฒนา

บริษัทได้ตระหนักถึงความสำคัญในการที่จะต้องมีการวิจัยและพัฒนา
เพื่อทำให้องค์กรไม่หยุดนิ่งอยู่กับที่และยังเป็นกลยุทธ์อย่างหนึ่ง
ซึ่งทำให้การดำเนินธุรกิจขององค์กรแข่งขันกับคู่แข่งขันได้ในสภาวะที่มีการแข่งขันที่รุนแรงและจะมากขึ้นเรื่อย
ๆ โดยบริษัทได้มีการวิจัยและพัฒนาในด้านต่าง ๆ คือ

ด้านวัตถุดิบ

ในรอบหลายปีที่ผ่านมา บริษัทได้ให้ความสำคัญกับคู่ค้า (SUPPLIER)
ให้เข้ามามีส่วนร่วมในการพัฒนา และปรับปรุงในด้านวัตถุดิบ ให้มีคุณภาพ
และมีความแตกต่างโดยเฉพาะวัตถุดิบที่เป็นผ้า บริษัทได้มีการพัฒนาทั้งผ้ายืดและผ้าทอ ตั้งแต่เส้นด้าย
การถักทอ การย้อม และการตกแต่ง เพื่อให้ผ้ามีคุณภาพที่ดี และมีมูลค่าเพิ่ม
โดยบริษัทได้ทำการพัฒนาเส้นด้ายไหม (SILK) ซึ่งเป็นเส้นด้ายหลัก
เพื่อนำมาผสมกับเส้นด้ายประเภทต่าง ๆ ที่เหมาะสมสำหรับตัวสินค้าแต่ละประเภท
อาจจะเป็นเส้นใยฝ้าย (COTTON) หรือเส้นใยสังเคราะห์ อย่างเช่น โพลีเอสเตอร์
(POLYESTER) ไนลอน (NYLON) เป็นต้น มาผสมเข้าบนเนื้อผ้าเดียวกัน เพื่อใช้ในการผลิตเสื้อยืด
เสื้อเชิ้ต กางเกง และเสื้อสูท ซึ่งเป็นเนื้อผ้าที่เหมาะสมกับสภาพอากาศในเมืองร้อน
ดูแลรักษาได้ง่าย มีความสวยงาม โดยเนื้อผ้าต่าง ๆ ที่พัฒนาขึ้นใช้ชื่อภายใต้ชื่อทางการค้าว่า SILK
PLUS ซึ่งปัจจุบันบริษัทได้ทำการผลิตเสื้อเชิ๊ตที่มีส่วนผสมของไหม และฝ้ายบนผืนผ้าเดียวกัน
ออกจำหน่ายในท้องตลาดแล้ว ภายใต้แบรนด์ LACOSTE
และได้ยังมีการพัฒนาเนื้อผ้าที่มีส่วนผสมของไหมและฝ้ายบนเสื้อยืด เพื่อนำออกจำหน่ายในอนาคต
และยังมีการพัฒนาเนื้อผ้าอื่น ๆ อย่างต่อเนื่อง

ด้านเทคโนโลยีสารสนเทศ 

บริษัทได้มีการลงทุนในการพัฒนาทั้งทางด้าน Hardware และ Software เพื่อให้มีความทันสมัย
และเพิ่มศักยภาพในความได้เปรียบทางด้านการแข่งขันในการนำข้อมูลต่าง ๆ
ที่ได้มาทำการวิเคราะห์ และเป็นตัวชี้วัดองค์กร ซึ่งนำมาในการปรับองค์กรให้เหมาะสม ในปี 2548
บริษัทได้มีการลงทุนและพัฒนาต่าง ๆ ดังนี้

- การ Upgrade Software SAP จาก Version 4.0 เป็น Version 4.7
เพื่อให้รองรับกับเทคโนโลยีที่จะเปลี่ยนแปลงไปในอนาคต

- การลงทุนในระบบ CAD เพิ่มขึ้นจากเดิมที่เกี่ยวกับการทำ Pattern เพื่อให้เกิดความรวดเร็ว
แม่นยำและสามารถเชื่อมโยงข้อมูลผ่านทางด้านอิเลคทรอนิคกับลูกค้าได้ง่ายขึ้น

- การลงทุนในเครื่องคอมพิวเตอร์ในการตัดชิ้น Pattern
ซึ่งสามารถทำให้ชิ้นงานมีความถูกต้องแม่นยำและสามารถลดเวลาการทำงานลง
เพื่อสนองตอบในเรื่องเวลา (Quick Response)

- บริษัทได้พัฒนา Software เองในเรื่องระบบ Supply Chain อย่างต่อเนื่อง
โดยที่ผ่านมาได้มีการพัฒนา Chain ภายในองค์กรให้เกิดความแข็งแรง เช่น ระหว่างหน่วยงานผลิต
คลังสินค้าสำเร็จรูป และลูกค้าภายในประเทศ และขยายผลต่อในส่วนของคลังวัตถุดิบ
ตรวจสอบคุณภาพวัตถุดิบ การทดสอบวัตถุดิบและในส่วนผลิต เพื่อให้สามารถรองรับกับ Chain
ภายนอก อย่างเช่น ลูกค้า และ Supplier เป็นต้น
จากการพัฒนาที่ผ่านมาทำให้บริษัทมีสินค้าคงคลัง (Inventory) ที่ลดลง
ความซ้ำซ้อนในการปฏิบัติงานลดลง เกิดความรวดเร็วและแม่นยำมากขึ้น
6. โครงการในอนาคต

ตามที่บริษัทได้ขยายการลงทุนในธุรกิจต่อเนื่องด้านโรงถักและเสื้อผ้าสำเร็จรูป
โดยขยายกำลังการผลิตไปยังส่วนภูมิภาคที่กบินทร์บุรี
เพื่อรองรับการเจริญเติบโตอย่างต่อเนื่องในอนาคต ในปลายปี 2549 บริษัทฯ
ได้เปิดประมูลการก่อสร้างอาคารโรงงานและทำสัญญาก่อสร้างกับ บริษัท พิทักษ์กิจ จำกัด เมื่อวันที่
25 ธันวาคม 2549 โดยเริ่มดำเนินการก่อสร้างในเดือน มกราคม 2550
โครงการดังกล่าวนี้ได้รับอนุมัติวงเงินลงทุน 280 ล้านบาท ประกอบด้วย

1. วงเงินค่าก่อสร้างอาคารโรงงาน 40 ล้านบาท

2. วงเงินระบบสาธารณูปโภค 25 ล้านบาท

3. วงเงินเครื่องจักร - ด้านโรงถัก 110 ล้านบาท

4. วงเงินเครื่องจักร - ด้านการตัดเย็บเสื้อผ้าสำเร็จรูป 75 ล้านบาท

5. อื่น ๆ 30 ล้านบาท

เครื่องจักรด้านโรงถัก ประกอบด้วย เครื่องถักผ้า เครื่องถักปกและแขน เครื่องถักผ้ากุ้น
เครื่องกรอด้าย และเครื่องตรวจผ้า เป็นต้น ซึ่งเครื่องจักรส่วนใหญ่เป็นการนำเข้าจากต่างประเทศ
บริษัทฯ ได้มีการวางแผนบริหารจัดการด้านการเงินเพื่อให้เกิดประโยชน์สูงสุดต่อองค์กร

โครงการดังกล่าวข้างต้นนี้คาดว่าจะสามารถเปิดดำเนินการได้ประมาณ เดือน กรกฏาคม 2550
โดยบริษัทฯ มุ่งมั่นที่จะดำเนินการตามเป้าหมายหลักของบริษัท
อันจะแสวงหาตลาดและขยายปริมาณธุรกิจ เพื่อสร้างฐานธุรกิจให้มีความแข็งแกร่ง มั่นคง และยั่งยืน
พร้อมทั้งยึดมั่นในนโยบายบริหารจัดการภายใต้หลักการกำกับดูแลกิจการที่ดี
เพื่อสร้างผลประโยชน์และผลตอบแทนที่เหมาะสมแก่ผู้ถือหุ้นและผู้มีส่วนได้เสีย
บริษัท ประชาอาภรณ์ จำกัด (มหาชน)

บริษัท ประชาอาภรณ์ จำกัด (มหาชน) ประกอบธุรกิจประเภท สิ่งทอและเครื่องนุ่งห่ม

โดยมีที่ตั้งสำนักงานใหญ่ที่ 666 ถนนพระราม 3 แขวงบางโพงพาง เขตยานนาวา กรุงเทพฯ
10120

ทะเบียนเลขที่ 0107537001552 (เดิมเลขที่ บมจ.402) Web Site www.pg.co.th

โทร. 0-2685-6500 โทรสาร 0-2294-5159

ที่ตั้งโรงงาน

สาขาลำพูน เลขที่ 77 หมู่ที่ 6 ถนนลำปาง – เชียงใหม่ ตำบลบ้านกลาง อำเภอเมือง

จังหวัดลำพูน 51000

 โทร (053) 581 030-1 โทรสาร (053) 581 032 

สาขากบินทร์บุรี เลขที่ 216 หมู่ที่ 5 ถนนสุวรรณศร ตำบลนนทรี อำเภอกบินทร์บุรี

  จังหวัดปราจีนบุรี 25110

โทร (037) 205 115-6 โทรสาร (037) 205 117

สาขาบางปะกง เลขที่ 114 หมู่ที่ 5 ตำบลบางสมัคร อำเภอบางปะกง

  จังหวัดฉะเชิงเทรา 24180

โทร (038) 570 643-4 โทรสาร (038) 570 643
2. ลักษณะการประกอบธุรกิจ

บริษัท ประชาอาภรณ์ จำกัด(มหาชน) เริ่มธุรกิจผลิตเสื้อผ้าสำเร็จรูปตั้งแต่ปี 2523 ประกอบด้วย
เสื้อผ้าบุรุษ สตรี เด็ก และชุดว่ายน้ำ
โดยได้รับลิขสิทธิ์ให้เป็นผู้ผลิตสินค้าภายใต้เครื่องหมายการค้าซึ่งเป็นที่รู้จักและนิยมกันทั้งในและต่างประเทศ
ตลอดระยะเวลาในการดำเนินธุรกิจบริษัทฯได้สร้างฐานธุรกิจให้มีความแข็งแกร่ง
ลงทุนขยายธุรกิจให้ครบวงจร โดยมีการลงทุนโรงถักผ้ายืดในปี 2537 ที่กบินทร์บุรี
ทำให้บริษัทมีอุตสาหกรรมต้นน้ำถึงปลายน้ำ
โดยเริ่มตั้งแต่ถักผ้าเป็นผืนจนถึงกระบวนการตัดเย็บเป็นเสื้อผ้าสำเร็จรูป และในปี 2549
บริษัทได้มีการขยายการลงทุนในธุรกิจต่อเนื่อง
ทั้งโรงถักผ้ายืดและการผลิตเสื้อผ้าสำเร็จรูปที่กบินทร์บุรี
เพื่อเพิ่มกำลังการผลิตและขยายส่วนแบ่งทางการตลาด

โครงสร้างรายได้ของบริษัท

  (หน่วย : ล้านบาท)

+------------------+--------+-------+-------+------+--------+-------+
| รายได้จากการขาย   | ปี 2549 | %     | ปี     | %    | ปี 2547 | %     |
|                  |        |       | 2548  |      |        |       |
+------------------+--------+-------+-------+------+--------+-------+
| ในประเทศ         |   1,   |       |   9   |   8  |        |       |
|                  | 117.66 | 85.67 | 97.95 | 5.07 | 829.76 | 85.36 |
+------------------+--------+-------+-------+------+--------+-------+
| ต่างประเทศ        |        |       |   1   |   1  |        |       |
|                  | 186.97 | 14.33 | 75.13 | 4.93 | 142.26 | 14.64 |
+------------------+--------+-------+-------+------+--------+-------+
|  รวม             | 1,     | 1     | 1,1   | 10   | 972.02 | 1     |
|                  | 304.63 | 00.00 | 73.08 | 0.00 |        | 00.00 |
+------------------+--------+-------+-------+------+--------+-------+
บริษัท ประชาอาภรณ์ จำกัด (มหาชน)

แบบแสดงรายการข้อมูลประจำปี (56-1)

ณ สิ้นปีบัญชี 2549
ข้อมูลสรุป

บริษัท ประชาอาภรณ์ จำกัด (มหาชน) ก่อตั้งขึ้นเมื่อวันที่ 31 มกราคม 2523
ดำเนินธุรกิจประเภทสิ่งทอและเครื่องนุ่งห่ม ประกอบด้วย เสื้อผ้าบุรุษ เสื้อผ้าสตรี เสื้อผ้าเด็ก
ชุดว่ายน้ำ และผ้ายืด
โดยได้รับลิขสิทธิ์ให้เป็นผู้ผลิตสินค้าภายใต้เครื่องหมายการค้าที่เป็นอินเตอร์แบรนด์และเฮ้าส์แบรนด์
ซึ่งเป็นที่รู้จักและนิยมกันทั้งในและต่างประเทศ เช่น Arrow Lacoste Elle Arena Bsc
Stream line และ Primo linea เป็นต้น ในปี 2549 บริษัทได้เพิ่มทุนจดทะเบียนจำนวน 24
ล้านบาท ปัจจุบันบริษัทมีทุนจดทะเบียนและทุนชำระแล้วจำนวน 96 ล้านบาท และมีพนักงานจำนวน
1,590 คน บริษัทมีฐานการผลิตแห่งแรกที่กรุงเทพฯ
ต่อมาได้ขยายฐานการผลิตไปยังส่วนภูมิภาคเพื่อรองรับการขยายตัวทางธุรกิจ โดยก่อตั้งโรงงาน 3
สาขา คือ จังหวัดลำพูน สวนอุตสาหกรรมเครือสหพัฒน์ฯ กบินทร์บุรี จังหวัดปราจีนบุรี
และนิคมอุตสาหกรรมเวลโกรว์ จังหวัดฉะเชิงเทรา
ซึ่งได้รับการสนับสนุนจากภาครัฐในนโยบายส่งเสริมการลงทุน (BOI)
ทำให้บริษัทมีส่วนร่วมในการสร้างงาน สร้างอนาคตให้กับประชาชนในท้องถิ่น
และสร้างสรรค์คุณค่าทางเศรษฐกิจและสังคมของประเทศ

ภาวะการแข่งขันในอุตสาหกรรมสิ่งทอและเครื่องนุ่งห่มจะทวีความรุนแรงมากขึ้นในปี 2550
แม้ว่าจีนและเวียดนามจะยังสามารถผลิตสินค้าด้วยต้นทุนต่ำกว่า
แต่คาดว่าปัจจัยลบจะมาจากการชะลอตัวในภาคการส่งออก
เนื่องจากการชะลอตัวด้านเศรษฐกิจของตลาดหลัก เช่น สหรัฐอเมริกา การแข็งค่าของเงินบาท
และมาตรการทางการค้า
แต่ไทยยังมีความได้เปรียบด้านคุณภาพการผลิตและฝีมือที่มีประสิทธิภาพเป็นที่ยอมรับของตลาดโลก
คาดว่าจะมีการขยายตัวมากขึ้นไม่ต่ำกว่าปี 2549

บริษัทมุ่งมั่นในการพัฒนาการดำเนินงานด้านต่าง ๆ อย่างต่อเนื่อง
เพื่อเป็นพื้นฐานการเติบโตอย่างมีคุณภาพ โดยมุ่งมั่นยกระดับคุณภาพและประสิทธิภาพ
ดำเนินธุรกิจครบวงจรตั้งแต่ผลิตผ้าผืนจนตัดเย็บเป็นเสื้อผ้าสำเร็จรูป
สามารถสร้างมูลค่าเพิ่มและลดความเสี่ยงทางธุรกิจ
มีความได้เปรียบด้านต้นทุนเพราะมีอุตสาหกรรมต้นน้ำถึงปลายน้ำ
สามารถขยายตลาดได้อย่างต่อเนื่อง และในปี 2549
บริษัทขยายการลงทุนด้านโรงถักและการผลิตเสื้อผ้าสำเร็จรูปที่สาขากบินทร์บุรี
โดยได้ดำเนินการก่อสร้างโรงงานในเดือน มกราคม 2550 ซึ่งจะแล้วเสร็จในเดือน กรกฏาคม
2550

ผลการดำเนินงานปี 2549 บริษัทมีรายได้จากการขาย 1,304.63 ล้านบาท เพิ่มขึ้นจากปี 2548
ร้อยละ 11.21 กำไรสุทธิ 181.68 ล้านบาท เพิ่มขึ้นร้อยละ 6.55 กำไรต่อหุ้น 2.20 บาท
ลดลงร้อยละ 7.17 และมีสินทรัพย์รวม 1,242.79 ล้านบาท เพิ่มขึ้นร้อยละ 53.10
ความสำเร็จในการดำเนินงานเป็นผลมาจากผู้บริหารและพนักงานมุ่งมั่นในความสำเร็จอย่างไม่มีเงื่อนไข
มีความสามัคดี และจงรักภักดีต่อองค์กร ประการสำคัญ
บริษัทได้น้อมนำปรัชญาเศรษฐกิจพอเพียงมาเป็นแนวทางในการบริหารองค์กร
โดยยึดมั่นในความซื่อสัตย์ สุจริต มีคุณธรรม และมีความรอบคอบ
เพื่อสร้างฐานธุรกิจที่มั่นคงและสร้างความเจริญเติบโตอย่างยั่งยืน

บริษัทยึดมั่นในระบบการบริหารจัดการภายใต้หลักการกำกับดูแลกิจการที่ดี ในปี 2549
สมาคมส่งเสริมสถาบันกรรมการบริษัทไทย (IOD) ได้ร่วมกับสำนักงานคณะกรรมการ กลต.
และตลาดหลักทรัพย์แห่งประเทศไทย ได้ทำการสำรวจบรรษัทภิบาลบริษัทจดทะเบียน ประจำปี 2549
ผลการประเมินเป็นการจัดกลุ่มตามช่วงคะแนน ดีเลิศ ดีมาก และดี บริษัท ประชาอาภรณ์ จำกัด
(มหาชน) อยู่ในระดับคะแนนดีมาก เป็น 1 ใน 61 บริษัท จากบริษัทจดทะเบียน 402 บริษัท
จากผลการประเมินดังกล่าวย่อมสร้างความน่าเชื่อถือและความเชื่อมั่นแก่ผู้ถือหุ้นและนักลงทุนมากยิ่งขึ้นถือเป็นการสร้างมูลค่าเพิ่มแก่บริษัท